Jarlsbergtunnelen

Jarlsbergtunnelen er en 1750 meter lang dobbeltsporet jernbanetunnel som går gjennom Frodeåsen i Tønsberg. Den tilhører Vestfoldbanen, og ble bygget som en del av strekningen mellom Barkåker og Tønsberg. Tunnelen ligger like nord for Tønsberg stasjon, og går mellom Frodegata og Tomsbakken. Mesteparten av tunnelen er sprengt i fjell, mens 223 meter er en betongkulvert. Et tverrslag omtrent midtveis i tunnelen har utgang i Kjellengveien og fungerer som rømningsvei.

Planleggingen av tunnelen startet på slutten av 1990-tallet. Flere interessegrupper frarådet byggingen av denne isolerte strekningen uten en plan for oppgradering av hele Vestfoldbanen. Byggearbeidene startet april 2009 og tunnelen åpnet for trafikk den 7. november 2011. Dette var den fjerde delstrekningen av Vestfoldbanen som ble oppgradert. Tunnelen ble bygget av Leonhard Nilsen & Sønner, og prosjektet kostet 1,5 milliarder kroner.TB.no: Bygger i Bjerge (27. mars 2010)

 Referanser 

 Eksterne lenker 


Kategori:Jernbanetunneler i Norge
Kategori:Vestfoldbanen
Kategori:Jernbanestrekninger i Vestfold
Kategori:Tunneler i Vestfold
Kategori:Tunneler åpnet i 2011
Kategori:2011 i Norge
Kategori:Jernbanebyggverk i Tønsberg